André Neal Vos (9 Januarie 1975 in Oos-Londen) is 'n voormalige Springbokrugbyspeler en Suid-Afrika se nege-en-veertigste Springbokkaptein. Hy het grootgeword in Oos-Londen en was in Laerskool Stirling en op hoërskool by Selbornekollege. Op laerskool het hy vleuel gespeel maar op hoërskool agsteman. Hy het Grens by die Cravenweek verteenwoordig en het in 1993 by die Universiteit van Port Elizabeth begin studeer. In 1993 haal Vos UPE se onder-21 span en in 1995 die OP span. In 1997 sluit hy by die Goue Leeus aan. Gedurende 1998 speel hy vir die Queensland Reds. Gedurende 1999 lei hy die Goue Leeus en maak in Junie sy toetsdebuut teen Italië. Hy was ook deel van Suid-Afrika se span tydens die Rugbywêreldbeker 1999. André Neal Vos by SARugby.co.za Die Kapteins, Edward Griffiths, 2001, ISBN 1-86842-116-3